# Josep Lluís Guzman i Antich

Josep Lluís Guzman i Antich (Sabadell, 15 de maig de 1954 - Terrassa, 14 d'abril de 2017) va ser un compositor i pedagog català. Destacà, sobretot, en la producció d'obra coral i per a música de cambra, tot i que també va escriure diverses obres per a orquestra. També fou una personalitat important en la recuperació i harmonització de peces tradicionals catalanes, les quals conformen gran part del seu discurs musical.

## Biografia

Era fill del clarinetista Francesc Guzman Aponte –d'orígens valencians– i nebot del guitarrista Jaume Antich. Josep Lluís Guzman va estudiar flauta travessera, harmonia, contrapunt i fuga al Conservatori Superior de Música de Barcelona i composició i instrumentació al Conservatori Superior de Badalona. Va formar part del Quartet Laietà entre 1976 i 1980. Va començar a exercir com a docent al Conservatori de Sabadell, on fundà l'Orquestra de Cambra d'aquest centre entre els anys 1982 i 1985. Posteriorment, exercí de professor al Conservatori Municipal de Cervera des de l'any 1985 fins al 1995. El 1990 va començar a treballar a l'Escola de Música de Ponts. Va dirigir diversos cors, entre els quals l'Orfeó de Tremp i l'Orfeó Artesenc.

## Obres simfòniques destacades

* Cançó de llaurar (1982) estrenada per l'Orquestra Ciutat de Barcelona
* Els camins del sol (1991) estrenada per l'Orquestra Ciutat de Barcelona
* Moviment per a un estiu (1992) obra per a ballet.
* Confidències a Antonio Machado sobre un poema de Pere Quart (Joan Oliver), per a soprano i orquestra. Estrenada a Sabadell per l'Orquestra Simfònica del Vallès (1994)
* Fantasia per a cobla i percussió (2004)
* El càntic dels càntics, cantata per a dos solistes, cor i orquestra de cambra estrenada al Palau de la Música sota la direcció de Xavier Puig (2006).

## Obra per a piano

* Cinc preludis
** Preludi I (1985)
** Preludi II (1986)
** Preludi III (1994)
** Preludi IV (1998)
* Tres estudis harmònics (1984)
* Camí de cançons (1993-1996)
** La dida (cançó tradicional de Ponts i Tiurana)
** La vida a les galeres (cançó tradicional de Ponts)
** Corrandes (cançó tradicional de Ponts)
** Lo matí de sant Joan (cançó tradicional de Tiurana)
** Al camp de Tarragona (cançó tradicional de Ponts)
** N'ha vingut una dama (cançó tradicional de Tiurana)
** Nadala del jaio (cançó tradicional de Ponts)
** Nadaleta (cançó tradional de Ponts)
* Sis Interiors (1990)
* Cinc peces (1981)
* Homenatge a Francesc Alió. Sardana per a piano en homenatge a la seva mort (2008)

## Música de cambra

* Tres peces "Da camera" per a duo de flautes travesseres. "Adagio -Allegro - Cànon. Tempo di menuetto"
* Quartet de corda “a la Memòria d'Amadeu Vives” (1994)
* Sis peces per a flauta sola (1986)

## Harmonitzacions per a cor de peces tradicionals catalanes

* Una matinada fresca per a cor mixt.
* El testament d'Amèlia per a cor mixt. Obra guardonada en els Premis "Catalunya" de Composició Coral (1996)
* El ball de Sant Ferriol per a cor mixt.
* Tres reis d'Orient nadala tradicional per a cor mixt.
* Pastors i pastores nadala tradicional de la Noguera per a cor mixt i piano.
* Cançó de Carnestoltes tradicional de la Noguera per a cor mixt i piano.
* Un cant per Ariadna per a cor mixt.
* El bon caçador i la pastora per a cor mixt.
* Sa ximbomba per a cor mixt.

## Obra coral

* Tot sona en el món per a cor mixt, text d'Apel·les Mestres.
* Els camins d'horta per a cor mixt i piano.
* Àngel de la son per a cor mixt.
* Àngel amic per a cor femení.
* Àngel de llum per a cor mixt i violí solista.
* Floriu els ametllers per a cor mixt.

## Discografia

* Records i petjades. Obres per a piano sol interpretades pel pianista Santi Riu (Ars harmònica, 2011)
* Camí de cançons. (Ars harmònica, 2000)
* Quartets catalans. Obres per a quartet de corda de Josep Lluís Guzman, d'Anna Cazurra i Jordi Capellas interpretades pel Quartet Teixidó. (La Mà de Guido, 2015)

## Premis

* 1r Premi de composició coral de la FCEC (1995)
* Premis Ciutat de Reus (1989,1995 i 1996)

## Referències

* ↑ Pagès, Mònica. «Josep-Lluís Guzman Antich, el músic enamorat de la seva terra». Revista Musical Catalana, 28-04-2017. [Consulta: 4 desembre 2017].
* 1 2 3 «Biografia Josep Lluís Guzman Antich» (en català). [Consulta: 28 març 2017].
* ↑ «Biografia en el programa de Ressons d'Al Andalus del CCAEG» (en català). [Consulta: 28 març 2017].
* 1 2 3 4 Camí de cançons (1998). Música de Josep Lluís Guzman i Antich. Intèrprets: Santi Riu, Emili Blasco, Patrycja Brosnisz, Sergi Boadella, Montserrat Rotllan i Núria Rotllan. [ Enregistrament sonor]. ARS HARMONICA
* ↑ «Quartets catalans». Revista musical catalana. [Consulta: 19 desembre 2017].
* ↑ «datos.bne.es». [Consulta: 19 desembre 2017].
* ↑ «Una matinada fresca The Choir of the University of Bielsko-Biała, conductor - Jan Borowski», 14-09-2011. [Consulta: 17 abril 2017].
* ↑ «El testament d'Amèlia - Coral Da Capo», 20-12-2015. [Consulta: 17 abril 2017].
* ↑ «Records i petjades». [Consulta: 28 març 2017].
* ↑ «Camí de cançons». [Consulta: 28 març 2017].
* ↑ «Quartets catalans». Revista musical catalana. [Consulta: 19 desembre 2017].